Príloha č.4

***Opis predmetu zákazky:***

Predmetom tejto zákazky je dodávka a montáž systému regulácie vykurovania v objekte materskej školy Na Revíne v Bratislave.

*Aktuálny stav:*

V súčasnosti má škôlka 3 vstupy zo sústavy CZT, vstup je vždy riešený šachtou v objekte kde sú osadené uzávery pre danú časť MŠ.

Ako vykurovacie telesá sú osadené väčšinou liatinové článkové radiátory KALOR a zopár doskových vykurovacích telies KORAD. Rozvody sú vedené v teplovodných neprielezných kanáloch v podlahe a pod podlahou. Potrubie vystupuje z kanála a voľne pred stenou. Na prívodnom potrubí je osadený priamy kohút s ručným kolieskom a vratné potrubie je pripojené priamo na rozvod. S výnimkou uzatváracích ventilov vykurovacích telies, súčasný systém nemá prakticky žiadnu reguláciu.

Vzhľadom na malé šachty, do ktorých nie je možné osadiť prakticky žiadnu reguláciu a rozvody vedené v podlahách, ako najvýhodnejšie riešenie je osadenie zónovej regulácie na vykurovacie telesá.

Navrhovaný systém ba mal umožniť kvantitatívnu reguláciu prietoku vykurovacími telesami prostredníctvom bezdrôtovo ovládaných hlavíc vykurovacích telies. V každej regulačnej zóne bude nainštalovaný bezdrôtový termostat, ktorý vytvorí bezdrôtovú sieť a bude riadiť hlavice. Centrálna jednotka bude riadiť činnosť systému podľa zvoleného programu a zároveň zbierať údaje o prevádzke. Každá zóna môže byť vykurovaná podľa vlastného časovo-teplotného programu, ktorý je možné nastaviť podľa prevádzkových režimov samotným užívateľom.

Predmetom diela je:

• Projektová dokumentácia výmeny ventilov vykurovacích telies s nastavením prietokov

• Výmena ventilov s AFC pre vykurovacie telesá

• Osadenie bezdrôtových hlavíc vrátane batérií

• Osadenie nástenných regulátorov (napájanie 230V)

• Riadiaca jednotka s ethernet portom

• Montáž, skúšky, zaškolenie obsluhy